Culiacán
Store norske leksikon,Geografi,Verdens geografi,Nord- og Mellom-Amerika,Mexicos geografi
Culiacán er hovedstad og største by i delstaten Sinaloa i Mexico, som ligger ved elven Culiacán, på kystsletta 50 kilometer fra Stillehavskysten. Byen har 905 265 innbyggere (INEGI, 2015) og er et handelssenter med lær- og tekstilindustri, kjent for dyrking av vintergrønnsaker.
Culiacán er en vakker by med katedral fra 1855 og stor park. Byen ble grunnlagt som San Miguel de Culiacán i 1531 og var en viktig by i den første kolonitiden.Byen er sete for den beryktede kriminelle organisasjonen Sinaloa-kartellet, og derfor hardt rammet av voldlige sammenstøt mellom myndighetene og ulike kriminelle karteller. I 2018 ble Culiacán rangert som den 16. mest voldelige byen i verden utenfor krigssoner, med 585 drap (CCSPJP AC, 2018). Les mer i Store norske leksikon Mexicos geografi Mexicos historie Økonomi og næringsliv i Mexico